প্রজ্ঞাপনে শর্তে বলা হয়, বিপিএসসি কর্তৃক এনবিআরের অধীন শুল্ক, আবগারি ও ভ্যাট অনুবিভাগের সহকারী রাজস্ব কর্মকর্তা পদে ১১৪ জন নতুন সহকারী রাজস্ব কর্মকর্তা পদে ১২টি শর্ত সাপেক্ষে নিয়োগ প্রদান করা হলো। শর্তের মধ্যে শুল্ক, ভ্যাট ট্রেনিং একাডেমিতে ৩ মাসের বুনিয়াদি প্রশিক্ষণ গ্রহণ, ২ বছর শিক্ষানবিশ হিসেবে কাজ করা, শিক্ষানবিশ থাকার সময় আচার-আচরণ নিয়ন্ত্রিত রাখা প্রভৃতি। এনবিআর কাস্টমস ও ভ্যাট অনুবিভাগে সহকারী রাজস্ব কর্মকর্তা নিয়োগে বিপিএসসিকে অনুরোধ করে। পরে বিপিএসসি ৫১১ জনকে নিয়োগের সুপারিশ করে। এনবিআর তাদের পুলিশ প্রতিবেদন, স্বাস্থ্য পরীক্ষাসহ অন্যান্য বিষয় যাচাই শেষে ১১৪ জনকে নিয়োগ দেয়। বাকিদের যাচাই-বাছাই কাজ চলছে। যাচাই শেষে তাদের নিয়োগ দেয়া হবে।